ጋርዚያቶ በ1893 ዋጣት ቡድን ይዞ አዲስ አበባ ላይ በአፍሪካ ወጣቶች ዋንጫ በግብፅ በመድብ ጨዋታ 2 ጎል ሲቆጠርብን ችግር የበረኛ ነው በሚል አስልጣኙ አዳሙን አስወጣና ሳዳትን አስገባ፡፡ ሳዳት በአንሎላ 5 ጎል ሲቆጠርበት እሱን አይችልም አለና መልሶ አዳሙን ለሚቀጥለው ጨዋት አስገባው፡፡ የመጀመሪያው ስህተት የበረኛው ከሆን በረኛው ተቀይሯል፡፡ ስህተቱ ይህ ከሆነ ታርሟል፡፡ የሚቀጥለው ጫዋታ ለይ እንዴት በረኛ ይቀየራል? ፡፡ በሶስተኛው ጨዋታ ለደረጃ ግጥሚያ 2ለ0 ስንሸነፍ ጋርዚያቶ አዳሙና ሳዳትን አባረረና ደያስን ወደ አርጀንቲና ይዞት ሄደ፡፡ በ3 ጨዋታ ደያስ ላይ 8 ጎል ተቆጠረ፡፡ አንድም ጨዋታ ማሸነፍ አልቻልንም፡፡ ከምድባችንም ውራ ወጣን፡፡ጋርዚያቶ ሲመለስ ብዙ ጎል በቡድኑ ላይ በመቆጠሩ ‹‹ ኢትዮጵያ ውስጥ የጎል ኪፐር ችግር አለ የበረኛ ኮሌጅ ሊቋቋም ይገባል›› አለ ቡድኑ ላይ ያለውን እንቅስቃሴ ሳይመረምር ችግሩ በረኛ ነው ብሎ ደመደመ፡፡ ሁሉም ሰው አምኖ ተቀበለ፡፡ ምክንያቱም በረኞቻችን ላይ ብዙ ጎል ሲቆጠር አይተናል፡፡ ጋርዚያቶም በረኛ ነው ችግሩ ብሎ አዳሙ በሳዳት ተካው፡፡ ሳዳትን በደያስ ፡፡ ችግሩ በረኛ ነው ብሎ በረኛ እየቀያየረ ጎሉን መቀነስ አልቻለም፡፡ ጋርዚያቶም የቡድንን እቅስቃሴ ሲመሰርት እኛ ሳንሆን ባለጋራ ብልጫ በሚይዝበት መንገድ ው ያዘጋጀነው፡፡ የሱ አውቀት ይህ ነው፡፡ ተጋጣሚያችን እኛ ስለሚበልጠን እየነዳን እኛ ጎል ድረስ ይመጣል፡፡ ጎል ሲቆጠር በረኛ ተጠያቄ ይሆናል፡ ግን መፍትሄ ሊሆን አልቻም፡፡ ጋርዚያቶ የበረኛ ችግር ነው ያለው፣ የበረኛ ት/ቤት ክፈቱ ሲል መፍትሄ የሰጠን መሰለንና ዮሓንስ ሳህሌ ከአሜሪካ የበረኛ አሰልጣኝ ይዞ መጥቶ ለበረኛ አሰልጣኖች ኮርስ ሰጠ፡፡ ሁሉም ክለብ የበረኛ አሰልጣኝ መቅጠር አለበት ተባለ ተቀጠረ ፡፡ እንዳውም ጊዮርጊስ የበረኛአሰልጣኝ ከውጪ አመጣ፡፡ ዘሪሁን የሚሰለጥነው በሀገር ውስጥ ሳይሆን በውጪ ሀገር የበረኛ አሰልጣኞ ነው ፡፡ ትላንትና ዘሪሁን ላይ 4 ጎል ሲገባ ዘሪሁን ተወቀሰ፡፡ ባለፈው ሲሳይ ለይ 5 ጎል ሲገባ በአንቅስቃሴው ላይ አልተነጋገርንም፡፡ አሁንም ዘሪሁን ላይ 4 ጎል ሲቆጠር የቡድኑ እጂ የዘሪሁን አይደለም፡፡ ለጎሉ መቆጠር አሰልጣኙ እንጂ ዘሪሁን ተጠያቂ መሆን የለበትም፡፡ ምክንያቱም ቡድኑ በእንቅስቃሴ መቆጣጠር ስላልቻ ዘሪሁን ድረስ የሚመጣውን ኳስ ማቆም ባለመቻሉ ነው፡፡ ባለፈው ጀማልና የዛሚቢያው አጠቂ ፊት ለፊት ተገናኙ ልጁን ማንም ሊያቆመው አለቻለም፡፡ ጀማል በቀይ ወጣ ምንም ማድረግ አልቻለም፡፡ ምክንያቱም ጀማል ድረስ ኳሱ አፍጥጦ ከመጣ ምን ማድረግ ይቻላል፡፡ አሁን ደግሞ የሚነገረው የውጪ በረኞች ኢትዮጵያ ውሰጥ ስለሚጫወቱ የሀገር ውስጥ በረኞች ቤንች ስለሚሆኑ ለብሔራዊ አይመጥኑም እየተባለ ነው፡፡ ዘሪሁን የኦዶንካራ ቤንች ነው፡፡ ጀማል ደግሞ ባለፈው አመት የደቡብ አፍሪካው በረኛ ቤንች ነው፡፡ ይህ ሲታይ ትክክለ ይመስላል፡፡ ከ10 ዓመት በፊት በነ ደሳለኝ፣ ተካበ፣በለጠ በኢንተርናሽናል ብዙ ጎል ሲቆጠር የውጪ በረኞች ሀገር ውስጥ አነበሩም ዋናው ችግር በሜዳ ላይ የሚታየው ቡድን በእንቅስቃሴው ብልጫ ሲወሰድበት እና በረኛ ድረስ ችግሩ ሰተት ብሎ ሰለሚመጣ በረኛ ተጠያቂ እናደረጋለን፡፡ እሺ ችግሩ በረኛ ነው ካልን ይህን ያህል ዓመት በረኛ ቀይረን ለምን ስህትቱ አልታረመም፡፡ በረኛው ተቄይሮ ሲህተቱ ካልታረመ እንቅስቃሴውን ማይት ነው፡፡ እኛ የጉልበት ጨዋታ መርጠን በተፈጥሮ በጉልበት ስለሚበልጡን ደረማምሰውን ጎላችን ድረስ ይመጣሉ፡፡ አሰልጣኝ ሰውነት የቡድኑ እቅስቃሴ መመርመር አልቻለመ፡፡ ከጫወታው በፊት በራዲዮ በሰጡት መግለጫ እነሱን በጎልበት ስለማንችላቸው ኳስ ይዘን አጭር ኳስ ተጫወተን በልጣን ለማሸነፍ ነው የምንገባው አሉ፡፡ እኔ አመቱን ሙሉ ቡርኪናፋሶና ናይጄሪያ በጎልበት ስለማንችላቸው ኳስ ሊጫወት የሚችል ቡድን ያስፈልጋል ብዬ አሳውቄ ነበር፡፡ አሰልጣኞች ይህንን አልፈለጉም፡፡ ቡድኑን በኃይልና ጉልበት ላይ ነው ያዘጋጁት፡፡ ናይጄሪያንና ቡርኪናፋሶን ጥሩ በሆኑበት በጉልበት አጨዋወት መቋቋም ያስቸግረናል፡፡ ሰውነት ግን ጉልበትና ፍጥነትን ይዞ ሄደ፡፡ ቡርኪና ከናይጄሪያ ጋር ሲጫወቱ በጉልበት ሀይለኞች እንደሆኑ ሲመለከት ‹ በጉልበት ስለማንችላቸው አጭር ኳስ ነው የምንጫወተው አለ፡፡ አጭር ኳስ ለመጫወት እውቀት ይጠይቃል፡፡ መጀመሪያ የቴክኒክ ችሎታ ያላቸው ምምረጥ፡፡ ለዚህ የሚሆን ስልጠና መስጠት፡፡ ስራውን ለማከናውን ዋነኛው ተግባር ተጫዋቹን በአአምሮ ማገናኘት ነው፡፡ ተጫዋቹቸን በአእምሮ ለማገናኛኘት ደግሞ ሐሳቡ ስለሌላቸው (በስልጠናው ላይ ) ቢያንስ 6 ወር ይፈጃል፡፡ ሰውነት ግን በአንድ ቀን ሊተገብር ነው የፈለገው፡፡ ሁለቱ ጎል የተቆጠረው ተጫዋቾቹ መቀባበል አቅቷቸው ተነጥቀው ነው፡፡ ተመልካቹ ተጫዋቹን ተጠያቂ ያደርጓል፡፡ ያልሰሩትን የማይችሉትን ነገር አጭር ኳስ ተጫዋቱለ ሲባል ከየት ያምጡት፡ በዚያ ላይ 5 ነጣቂ አሰልፎ እንዴት ነው ተጫወቱ የሚሉት፡፡ እነሱ መንጠቅ እንጂ መጫወት አይችሉም፡፡ ለዚህ ቡድን መዝረክረክ ዋናኛ ተጠያቂዎቹ አሰልጣኞቹ ናቸው፡፡ አሁንም እኛ የምዕራብ አፍሪካ ቡድን በጉልበትና በሃይል መቋቋም አንችልም፡፡ ያለን ችሎታ ቴክኒክ ነው፡፡ ቴክኒክ ደግሞ ከእውቀት ጋር የሚያያዘው ነው ፡፡ ለዚህ ስልጠና የሚሆን ተጫዋች መርጦ፣ ስልጠና መስጠት ከተቻለ እኛ በዚህ ብልጫ ስለምንወስድ በአፍሪካ ውስጥ ጠንካራ መሆን እንችላለን፡፡ ከለበለዚያ ላለፉት 50 ዓመታት የተከናነብነውን ውርደት ለመጪውም 50 አመታት ይቀጥላል፡፡ የአፍሪካ ዋንጫ ሲጀመረ በመጀመሪያ ውድድር 4ለ0 ተሸንፈን በሰፊ ጎል የመሸነፍ ሪከርድ ያዝን ይህን የሚያሻሽል ጠፋና በ5ተኛው አፍሪካ ዋንጫ በሴኔጋል 5 ጎል ተቆጠረብንና ሪከርድ አሻሻልን ፡፡ በ7ተኛው አፍሪካ ዋንጫ 6ለ1 ተሸነፍንና የራሳችንን ሪከርድ አሻሻልን፡፡ ላለፉት 45 ዓመት ይህ እኛ የያዘውነው ሪከርድ አልተሰበረም፡፡ ልምን እንዳልተሰበረ ታውቃላችሁ? እኛ ለ31 ዓመት ስላልተሳተፍን ነው፡፡ እኔን እመኑኝ ብንሳተፍ እንሰብረው ነበር፡ አሁንም በቡርኪና ጨዋታ እንሰብረው ነበር፡፡ ያ ሁሉ ሪከርድ ጎል ሲቆጥርብን በረኛ ነው ተጠያቄ የምናደርገው፡፡ ግን የትላንቱ ስህት የሆነው አጨዋወታችን ዛሬ ድረስ ያለማረማችን ነው፡፡ ቀላሉ ነገር ወደ ጠሩ ነገር ለመምጣት ኪዚህ አጨዋወት መውጣት አለብን፡፡ ይህ አጨዋወት ውርደታች ነው፡፡ በረኛ ተጠያቂ በማድረግ መፍትሄ አይመጣም ዋናው አጨዋወታችንን ቀይሮ ወደ በረና ኳስ እንዳይመጣ ማደረግ ነው፡፡ ቡና 1995 አመቱን ሙሉ ሲጫወት ወደ በረኛ ኳስ ብዙ አይመጣም ነበር፡፡ ባርሴሎና ኳስ ብዙ ወደ በረኛው አይመጣም ፡፡ በረኛው ላይ ጫና የለም መፍትሄ ያደረጉት በእንቅስቃሴ ባላጋራቸውን ሜዳው ላይ መያዝ(ማፈን) ነው፡፡ ቡድናችን ከበፊቱ የተለየና የተሟላ ነው፡፡ በፊት የስነ ምግብ ባለሙያ አነበረም፡፡ የስነ ልቦናም ባለሙያ ከቡድኑ ጋር አይሄድም፡፡ ውጤታችን ደካማ የነበረው እነዚህ ስላልነበሩ ነው ይባል ነበር፡፡ አሁን ስነ ምግብና ስነ ልቦና ለረጅም ጊዜ አብረው ሲዘጋጁ ነበር፡፡ ነገር ግን እንደሚታየው ውጤቱን አልቀየረውም በብዙ ጎልም ከመሸነፍ አላዳነውም፡፡ ስነ ምግብም ለራሱ በላ(ልጆቹ እንደነገሩኝ ከሆነ) ስነ ልቦናም እንኳን ሊያረጋጋቸው ለራሱም አልተረጋጋም፡፡ ለኢትዮጵያ እግር ኳስ ችግር ይጎላል የተባሉ ሁሉ ለዚህ ቡድን ተሟልቷል፡፡ በቂ የዝግጅት ጊዜ፣ የወዳጅነት ጨዋታ፣ ሽልማት፣ በቂ የህዝብ ድጋፍ፣ በቂ የሚዲያ ሽፋን፣የስነ ልቦናና የስነ ምግብ ባለሙያ ተሟልቷል፡፡ ግን ቡድኑን አንኮታኮተው፡፡ ችግሩ ፌዴሬሽኑ ጋር ነው ያለው ችግሩን በእውቀት መመርመር አልቻለም፡፡ እኔ የሚያሳዝነኝ የህዝቡ ሞራል ነው፡፡ ሚዲያው በተሳሳተ መንገድ ቡድኑን እላይ አውጥቶ ህዝቡን ቆስቁሶ አንገቱን አሰደፋ፡፡